***Raport privind disfuncționalitatea totală a sistemului informatic al PE utilizat de către OTS pentru procesarea şi selectarea ofertelor pe PE, precum şi de emitere a dispoziţiilor de dispecer***

În ziua de 29.08.2021, în intervalul 00:20 – 04:03 sistemul informatic al Pieței de Echilibrare a devenit indisponibil, ca urmare a indisponibilității serviciului de internet.

Dispozițiile de dispecer la reducere de putere din această perioadă au fost consemnate în registrul operativ de tură, ulterior fiind introduse manual în sistemul informatic al Pieței de Echilibrare, conform prevederilor procedurii operționale *„Procedura de urgenţă pentru piaţa de echilibrare privind transmiterea, validarea şi selectarea ofertelor zilnice şi emiterea dispoziţiilor de dispecer”*. Din analiza selecțiilor dispuse, s-a constatat că o parte din selecțiile pentru intervalul 03:00 – 04:15, nu erau în ordinea de merit, astfel încât au fost implementate pe motiv de congestie în platforma Pieței de Echilibrare în vederea decontării.

**Toate dispozițiile de dispecer din această perioadă au fost comunicate telefonic participanților la Piața de Echilibrare în timp util.**

**Explicitarea cauzelor:** problema a fost determinată de faptul că serviciul de internet a fost indisponibil pentru sistemul informatic al Pieţei de Echilibrare, ca urmare a defectării sursei de alimentare neîtreruptibilă proprie dulapului în care sunt instalate echipamentele de comunicație care asigură serviciul de internet. În prezent se desfășoară lucrări de reconfigurare a infrastructurii de care asigură serviciul de internet, pentru asigurarea mai multor surse redundante.

**Perioada disfuncționalității pentru salvarea Ordinii de Merit:** 00:20 – 04:03, în ziua de 29.08.2021.

**Soluția de remediere:** furnizorul serviciilor de internet va finaliza lucrările de reconfigurare a infrastructurii care asigură serviciul de internet.

**Estimarea impactului asupra Pieţei de Echilibrare:** dispecerul DEC a realizat echilibrul între producţia şi consumul de energie electrică folosind rezervele din SEN contractate la licitațiile de servicii de sistem și menținând dispozițiile de reducere de putere emise anterior incidentului, ținând seama de ultima ordine de merit disponibilă pentru reglajul terțiar rapid. Din partea participanților la Piața de Echilibrare n-au fost primite până în acest moment contestații ale tranzacțiilor angajate pentru perioada când sistemul informatic al Pieței de Echilibrare a fost indisponibil.